ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
গ্রাহকদের নিম্নমানের প্রেসার কুকার বিক্রি করায় সিসিপিএ ফ্লিপকার্টকে ১ লক্ষ টাকার জরিমানা ধার্য করেছে
নয়াদিল্লি, ১৭ আগস্ট, ২০২২
কেন্দ্রীয় গ্রাহক সুরক্ষা কর্তৃপক্ষ-সিসিপিএ নিম্নমানের প্রেসার কুকার বিক্রি করায় ফ্লিপকার্টকে ১ লক্ষ টাকার জরিমানা ধার্য করেছে। ই-বাণিজ্য প্ল্যাটফর্ম ‘ফ্লিপকার্ট’এর বিরুদ্ধে গ্রাহকদের অধিকার ভঙ্গ করার অভিযোগে বিল পাশ করেছে সিসিপিএ। তারা বাধ্যতামূলক মান সম্পন্ন নয় এমন ঘরোয়া বাজারে তৈরি প্রেসার কুকার বিক্রি করেছিল।
মুখ্য কমিশনার শ্রীমতী নিধি খারের নেতৃত্বাধীন সিসিপিএ ফ্লিপকার্টকে যে ৫৯৮টি প্রেসার কুকার বিক্রি হয়েছে সেইসব গ্রাহকদের তাদের টাকা ফিরিয়ে দিতে বলেছে এবং এই সংক্রান্ত একটি রিপোর্ট আগামী ৪৫ দিনের মধ্যে জমা দিতেও বলা হয়েছে।
কেন্দ্রীয় সরকার গ্রাহক সুরক্ষার জন্য সময়ে সময়ে গুণমান নিয়ন্ত্রক নির্দেশিকা জারি করে থাকে। এতে বৃহত্তর স্বার্থে পণ্য সামগ্রীর মান বজায় রাখার বিষয়টিতে জোর দেওয়া হয়। ২০২১ সালের পয়লা ফেব্রুয়ারি জারি করা এই ধরনের একটি বিজ্ঞপ্তিতে ঘরোয়া বাজারে তৈরি সব প্রেসার কুকারে আইএস ২৩৪৭:২০১৭ এই মান বজায় থাকা জরুরি।
ফ্লিপকার্ট স্বীকার করে নিয়েছে তারা তাদের ই-বাণিজ্য প্ল্যাটফর্মে এ ধরনের প্রেসার কুকার বিক্রি করে মোট ১ লক্ষ ৮৪ হাজার ২৬৩ টাকা আয় করেছে।
গ্রাহকদের মধ্যে পণ্য সামগ্রীর গুণগত মান সম্পর্কে সচেতনতা বাড়াতে সিসিপিএ দেশ ব্যাপি প্রচার চালাচ্ছে। ই ব্যবহার্য সামগ্রী এবং হেলমেট, প্রসার কুকার ও রান্নার গ্যাস সিলিন্ডারের মান বজায় রাখার বিষয়টিতে বিশেষ জোর দেওয়া হয়েছে।
এই প্রচারাভিযানের সময় তল্লাশিও চালানো হয়। এতে নির্দিষ্ট মান সম্পন্ন নয় এমন ১ হাজার ৪৩৫টি প্রেসার কুকার ও ১ হাজার ৮৮টি হেলমেট আটক করা হয়েছে।
গ্রাহক সুরক্ষার জন্য সিসিপিএ সব রাজ্য ও কেন্দ্রশাসিত অঞ্চলের মুখ্যসচিবদের নির্দিষ্ট মান সম্পন্ন নয় এমন পণ্য সামগ্রী বিক্রি করা হলে সেই সংস্থার বিরুদ্ধে আইনানুগ ব্যবস্থা নিতে চিঠি লিখেছে।
PG/PM/NS
(Visitor Counter : 119
মানবসম্পদবিকাশমন্ত্রক
বন্যা-কবলিত কেরলের বিদ্যালয় এবং ছাত্রছাত্রীদের সাহায্যে এগিয়ে এল সিবিএসই
নয়াদিল্লি, ২৮ আগস্ট, ২০১৮
কেরলের বন্যায় সিবিএসই থেকে পাশ করা যেসব ছাত্রছাত্রী তাদের মূল্যবান মার্কশিট বা সংশ্লিষ্ট শংসাপত্র খুঁইয়েছে তাদের সহায়তায় এগিয়ে এসেছে সিবিএসই। এইসব ছাত্রছাত্রীদের ডিজিটাল মার্কশিট বা অন্যান্য সংশ্লিষ্ট শংসাপত্র দেওয়া হবে বলে সিবিএসই জানিয়েছে। প্রসঙ্গত, কেরলে সিবিএসই-র অনুমোদনপ্রাপ্ত ১,৩০০টি বিদ্যালয় রয়েছে। উচ্চশিক্ষা বা কর্মসংস্থানের ক্ষেত্রে এ ধরণের নথির প্রয়োজনীয়তা রয়েছে।
এনইজিডি-র সহায়তায় সিবিএসই পাঠ সংক্রান্ত এ ধরণের ডিজিটাল তথ্যভাণ্ডার সৃষ্টি করেছে। এর নাম দেওয়া হয়েছে ‘পরিণাম মঞ্জুষা’। এই ভাণ্ডারের সঙ্গে সংযুক্ত হয়েছে ডিজিলকার।
ছাত্রছাত্রীরা মার্কশিট বা সংশ্লিষ্ট শংসাপত্র পাওয়ার জন্য ‘পরিণাম মঞ্জুষা’ ওয়েবসাইট – https://dbse.digitallocker.gov.in-এ গিয়ে তাদের শিক্ষা সম্পর্কিত নথি ডাউনলোড করতে পারবে লগ-ইন আইডি এবং পাসওয়ার্ড ব্যবহার করে। নথিভুক্ত মোবাইল নম্বরে ফলাফল ঘোষণার সময় ঐ লগ-ইন আইডি এবং পাসওয়ার্ড পাওয়া যাবে।
ছাত্রছাত্রীদের সাহায্য করার জন্যই সিবিএসই পুনরায় ২০১৬-১৮ বর্ষের ছাত্রছাত্রীদের জন্য ‘পরিণাম মঞ্জুষা’র লগ-ইন আইডি এবং পাসওয়ার্ড তাদের মোবাইল নম্বরে দিয়ে দেবে দশম এবং দ্বাদশ শ্রেণীর তথ্য সমেত।
২০০৪ থেকে ২০১৫ বর্ষের ছাত্রছাত্রী এবং ২০১৬-১৮ বর্ষের ছাত্রছাত্রী যারা দশম ও দ্বাদশ শ্রেণীর তথ্য মোবাইল নম্বরে দিতে পারবে না তারা উল্লিখিত ওয়েবসাইটে গিয়ে আধার দিয়ে সংযুক্ত হতে পারবে এবং সেভাবেই ক্রমিক সংখ্যা দিয়ে দিলে ডিজিটাল তথ্য পেয়ে যাবে।
তবে যে সব ছাত্রছাত্রীদের আধার নেই বা ক্রমিক সংখ্যাও মনে নেই, তারা সরাসরি তাদের আত্মীয়-পরিজনের মাধ্যমে বিদ্যালয়ে যোগাযোগ করতে পারে ‘পরিণাম মঞ্জুষা’য় লগ-ইন করার জন্য।
CG/SSS/DM/…
(Visitor Counter : 58
আয়ুষ
কেন্দ্রীয় সহায়তাপুষ্ট জাতীয় আয়ুষ মিশন চালিয়ে যাওয়ার প্রস্তাব কেন্দ্রীয় মন্ত্রিসভা অনুমোদন করেছে
নতুন দিল্লি, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা জাতীয় আয়ুষ মিশন ২০২১-এর পয়লা এপ্রিল থেকে ২০২৬-এর ৩১ মার্চ পর্যন্ত চালিয়ে যাওয়ার প্রস্তাব অনুমোদন করেছে। এই কর্মসূচি রূপায়ণে খরচ ধরা হয়েছে ৪,৬০৭ কোটি ৩০ লক্ষ টাকা। এরমধ্যে, কেন্দ্রীয় সরকার ৩ হাজার কোটি টাকা এবং সংশ্লিষ্ট রাজ্য সরকারগুলি ১,৬০৭ কোটি ৩০ লক্ষ টাকা ব্যয় ভার বহণ করবে। উল্লেখ করা যেতে পারে, ২০১৪-র ১৫ সেপ্টেম্বর কেন্দ্রীয় সহায়তাপুষ্ট জাতীয় আয়ুষ মিশনের সূচনা হয়।
ভারতে আয়ুর্বেদ, সিদ্ধা, সোয়া রিগপা, ইউনানি এবং হোমিওপ্যাথি -র মত পরম্পরাগত চিকিৎসা পদ্ধতির এক অতুলনীয় ঐতিহ্য রয়েছে। পরম্পরাগত এই চিকিৎসা পদ্ধতিগুলি রোগ প্রতিরোধ, নিয়ন্ত্রণ এবং উপশমের ক্ষেত্রে জ্ঞান ভান্ডার। ভারতীয় চিকিৎসা পদ্ধতিগুলির সাধারণ মানুষের কাছে কার্যকরিতার দিক থেকে বিপুল চাহিদা ও স্বীকৃতি উভয়ই রয়েছে। প্রকৃত পক্ষে এই চিকিৎসা পদ্ধতিগুলি অত্যন্ত ব্যয় সাশ্রয়ী এবং কার্যকর উপশমের ক্ষেত্রে বিপুল সম্ভাবনাময়।
কেন্দ্রীয় আয়ুষ মন্ত্রক জাতীয় স্তরে কেন্দ্রীয় সহায়তাপুষ্ট আয়ুষ মিশন রূপায়ণ করছে। আয়ুষ হাসপাতাল ও রোগ নির্ণয়কারী কেন্দ্রগুলির মানোন্নয়ন ঘটিয়ে আয়ুষ পরিষেবাকে সর্বজনীন করে তুলতে অগ্রাধিকার দেওয়া হচ্ছে। এছাড়াও প্রাথমিক স্বাস্থ্য কেন্দ্র, সমুদায়িক স্বাস্থ্য কেন্দ্র এবং জেলা হাসপাতালগুলির মানোন্নয়ন ঘটানো হচ্ছে, যাতে সেখানে আয়ুর্বেদ চিকিৎসা পদ্ধতির পরিকাঠামো গড়ে তোলা যায়। আয়ুষ হাসপাতালগুলির মানোন্নয়ন ঘটিয়ে সেখানে আয়ুষ শিক্ষা ব্যবস্থার প্রসার ঘটানো হচ্ছে, যাতে ১২,৫০০টি আয়ুষ স্বাস্থ্য ও রোগী কল্যাণ কেন্দ্রের মাধ্যমে চিকিৎসা পরিষেবা পৌঁছে দেওয়া যায়। এর ফলে, সাধারণ মানুষের চিকিৎসা খাতে ব্যয় সাশ্রয় হবে।
দেশে আয়ুষ স্বাস্থ্য পরিষেবা ও শিক্ষা ক্ষেত্রে রাজ্য / কেন্দ্রশাসিত অঞ্চলগুলির প্রয়াসে সাহায্য করতে জাতীয় আয়ুষ মিশনের মাধ্যমে সহায়তা দেওয়া হচ্ছে। প্রত্যন্ত ও দূরবর্তী এলাকাগুলিতে আয়ুষ চিকিৎসা পদ্ধতির আরও প্রসারে অগ্রাধিকার দেওয়া হচ্ছে।
জাতীয় আয়ুষ মিশনে নিম্ন লিখিত পরিনাম আশা করা হচ্ছে -
• আয়ুষ পরিষেবা দেওয়া হয়ে থাকে এমন চিকিৎসা কেন্দ্রগুলির মানোন্নয়ন ঘটিয়ে আরও গুণগত মানের পরিষেবা সুনিশ্চিত করা। সেই সঙ্গে আয়ুষ ওষুধপত্রের যোগান বৃদ্ধি ও প্রশিক্ষিত মানব সম্পদের ঘাটতি মেটানো।
• সর্বাধুনিক আয়ুষ শিক্ষা প্রতিষ্ঠানের সংখ্যা বাড়িয়ে আয়ুষ চিকিৎসা পদ্ধতির প্রসার ঘটানো।
• আয়ুষ চিকিৎসা পদ্ধতি কাজে লাগিয়ে সুনির্দিষ্ট শ্রেণীর মানুষের কাছে স্বাস্থ্য পরিষেবা পৌঁছে দিয়ে সংক্রামক/অ-সংক্রামক রোগ-ব্যাধির প্রকোপ কমানো।
CG/BD/AS
(Visitor Counter : 159
সংস্কৃতিমন্ত্রক
মধ্যপ্রদেশের খাজুরাহোতে ২২ থেকে ২৫ ফেব্রুয়ারি প্রথম জি-২০ সংস্কৃতি গোষ্ঠীর বৈঠক অনুষ্ঠিত হবে
নয়াদিল্লি, ১৫ ফেব্রুয়ারি, ২০২৩
সংস্কৃতি মন্ত্রক মধ্যপ্রদেশের খাজুরাহোতে আগামী ২২ থেকে ২৫ ফেব্রুয়ারি প্রথম জি-২০ সংস্কৃতি গোষ্ঠীর বৈঠকের আয়োজন করেছে। জি-২০ সংস্কৃতি গোষ্ঠীর আসন্ন বৈঠক উপলক্ষে সংস্কৃতি সচিব শ্রী গোবিন্দ মোহন সাংবাদিকদের জানান যে ভারতের সমৃদ্ধ বিবিধ সংস্কৃতি এই সাংস্কৃতিক ভাব বিনিময়ের মধ্যে নিজ গুরুত্ব এবং নিজ গুণে মণ্ডিত। জি-২০-র বিষয় – ‘বসুধৈব কুটুম্বকম’ অর্থাৎ, ‘এক পৃথিবী, এক পরিবার, এক ভবিষ্যৎ’। এই ভাবধারার ওপর আলোকপাত করে সংস্কৃতি মন্ত্রক সাংস্কৃতিক প্রকল্পগুলিকে নিয়ে এক বিরাট মাপের অনুষ্ঠান গড়ে তুলেছে। সুস্থায়ী জীবনযাপনের জন্য পরিবেশ-বান্ধব সচেতন জীবনশৈলীর দিকে লক্ষ্য রেখে জি-২০-র সংস্কৃতি ট্র্যাক ‘জীবনশৈলী-ভিত্তিক সংস্কৃতি’ ভাবনা গড়ে তুলেছে।
শ্রী গোবিন্দ মোহন জানান, সাংস্কৃতিক কর্মীগোষ্ঠী চারটি বৈঠকের আয়োজন করেছে। এগুলি যথাক্রমে অনুষ্ঠিত হবে খাজুরাহো, ভুবনেশ্বর এবং হাম্পিতে। চতুর্থ স্থানটি এখনও স্থির করা হয়নি। তিনি জানান, খাজুরাহোর জন্য ‘সাংস্কৃতিক সম্পদের পুনঃস্থাপন ও সংরক্ষণ’কে আলোচ্য হিসেবে তুলে ধরা হয়েছে।
সংস্কৃতি সচিব আরও জানান যে খাজুরাহোতে সাংস্কৃতিক কর্মীগোষ্ঠীর একটি প্রদর্শনীর আয়োজন করা হয়েছে মহারাজা ছত্রসাল কনভেনশন সেন্টারে। এর উদ্বোধন করবেন কেন্দ্রীয় সংস্কৃতি মন্ত্রী শ্রী জি কিষাণ রেড্ডি। সঙ্গে থাকবেন মধ্যপ্রদেশের মুখ্যমন্ত্রী শ্রী শিবরাজ চৌহান।
খাজুরাহো নৃত্য উৎসব উপলক্ষে সাংস্কৃতিক অনুষ্ঠানের আয়োজন করা হয়েছে। অভ্যাগতরা ইউনেস্কো-র বিশ্ব ঐতিহ্য কেন্দ্র হিসেবে পরিচিত ওয়েস্টার্ন গ্রুপ অফ টেম্পলস পরিদর্শন করবেন। তাঁদেরকে পান্না ব্যাঘ্র প্রকল্পে নিয়ে যাওয়া হবে। এই বৈঠকের ১২৫ জনেরও বেশি প্রতিনিধি অংশ নেবেন।
প্রাচীন শহর খাজুরাহো অসাধারণ মন্দির ও বর্ণময় স্থাপত্যের জন্য পরিচিত। ইউনেস্কো-র বিশ্ব ঐতিহ্য কেন্দ্র হিসেবে পরিচিত খাজুরাহো মন্দিরমালা চন্দেল্লা রাজবংশ ৯৫০ থেকে ১০৫০ অব্দের মধ্যে প্রতিষ্ঠা করেছিল।
ভারতের চারটি ঐতিহাসিক শহরে সাংস্কৃতিক কর্মীগোষ্ঠীর চারটি বৈঠকের মধ্য দিয়ে জি-২০ চারটি অগ্রাধিকারের ক্ষেত্র নিয়ে আলোচনা করবে। ভারতের সাংস্কৃতিক কর্মীগোষ্ঠী বিশ্বমঞ্চে সংস্কৃতিকে এক প্রধান প্রতিপাদ্য হিসেবে তুলে ধরতে চায়। বহুস্তরীয় এবং বহু সংস্কৃতির সমন্বয় হিসেবে সংস্কৃতিকে সমস্ত স্তরে তুলে ধরাই এর লক্ষ্য এবং এই লক্ষ্যে বিশ্বজুড়ে সাংস্কৃতিক নীতি ও উদ্যোগের ক্ষেত্রে আদর্শ এবং অভিন্ন ভবিষ্যৎ পন্থা নির্ধারণ করবে।
ভারতের সাংস্কৃতিক কর্মীগোষ্ঠীর চারটি অগ্রাধিকারের এলাকা হল – সাংস্কৃতিক সম্পদের পুনঃস্থাপন ও সংরক্ষণ; সুস্থায়ী ভবিষ্যতের জন্য জীবন্ত ঐতিহ্যের উদ্ধার; সংস্কৃতি ও সৃষ্টিশীল শিল্পের প্রসার এবং সৃষ্টিশীল অর্থনীতি; ডিজিটাল প্রযুক্তির মাধ্যমে সংস্কৃতির প্রসার ও রক্ষা।
এই সমস্ত অগ্রাধিকারের লক্ষ্যে সাংস্কৃতিক কর্মীগোষ্ঠী বর্ষব্যাপী বিভিন্ন অনুষ্ঠানের আয়োজন করেছে যাতে প্রদর্শনী, আলোচনাচক্র, কর্মশালা, বিভিন্ন পুস্তিকা প্রকাশ প্রভৃতি অনুষ্ঠিত হবে।
PG/AB/DM/
(Visitor Counter : 109
স্বরাষ্ট্র মন্ত্রক
চরম বাম উগ্রপন্থা অধ্যুষিত এলাকাগুলির উন্নয়ন
নতুন দিল্লি, ৫ এপ্রিল, ২০২২
সংবিধানের সপ্তম তফশিল অনুযায়ী পুলিশ ও জনশৃঙ্খলার বিষয়টি রাজ্য সরকারের এক্তিয়ার ভুক্ত। অবশ্য, চরম বাম উগ্রপন্থার ভীতি দূর করতে ২০১৫-তে জাতীয় স্তরে একটি নীতি ও কর্ম পরিকল্পনার সূচনা হয়। এই নীতি - কর্ম পরিকল্পনায় চরম বামপন্থা অধ্যুষিত এলাকাগুলিতে নিরাপত্তার পাশাপাশি স্থানীয় মানুষের উন্নয়ন ও প্রাপ্য অধিকার নিশ্চিত করতে বহুমুখী কৌশল গ্রহণ করা হয়।
চরম বামপন্থা অধ্যুষিত এলাকাগুলির উন্নয়নে কেন্দ্রীয় সরকার একাধিক পদক্ষেপ নিয়েছে। এরমধ্যে রয়েছে সড়ক যোগাযোগ ব্যবস্থার সম্প্রসারণ, টেলি যোগাযোগ ব্যবস্থায় উন্নতি, স্থানীয় মানুষের আর্থিক অন্তর্ভুক্তিকরণ এবং দক্ষতা উন্নয়ন।
লোকসভায় আজ এক প্রশ্নের লিখিত জবাবে একথা জানান স্বরাষ্ট্র প্রতিমন্ত্রী শ্রী নিত্যানন্দ রাই। তিনি আরও জানান, চরম বামপন্থা অধ্যুষিত এলাকাগুলিতে ১৬ হাজার কিলোমিটারের বেশি সড়ক নির্মাণে অনুমতি দেওয়া হয়েছে। এরমধ্যে ১০ হাজার কিলোমিটারের বেশি সড়ক ইতিমধ্যেই নির্মিত হয়েছে। এই খাতে খরচ হয়েছে প্রায় ১৩ হাজার কোটি টাকা।
টেলি যোগাযোগ ব্যবস্থায় উন্নতি সম্পর্কে মন্ত্রী জানান, মোবাইল যোগাযোগ কর্মসূচির প্রথম পর্যায়ে ২,৩০০টির বেশি টাওয়ার বসানো হয়েছে এবং ২,৫০০টির বেশি এই ধরণের টাওয়ার বসানোর কাজ চলছে। এছাড়াও উন্নয়নে আগ্রহী জেলা সহ অন্যান্য বাম অধ্যুষিত এলাকায় আরও ৪,৩০০টির বেশি মোবাইল টাওয়ার স্থাপনে অনুমতি দেওয়া হয়েছে।
বাম অধ্যুষিত এলাকাগুলির যুব সম্প্রদায়ের দক্ষতার মান বাড়াতে ৪৭টি জেলায় শিল্প প্রশিক্ষণ প্রতিষ্ঠান বা আইটিআই এবং ৩৪টি জেলায় দক্ষতা উন্নয়ন কেন্দ্র স্থাপনের অনুমতি দেওয়া হয়েছে। এই খাতে খরচ ধরা হয়েছে আনুমানিক ৪০৭ কোটি টাকা। মন্ত্রী আরও জানান, বাম অধ্যুষিত এলাকাগুলিতে ২৩৪টি একলব্য আদর্শ আবাসিক বিদ্যালয় চালু করার অনুমতি দেওয়া হয়েছে। এরমধ্যে গত ২ বছরে ৯৯টি এধরণের বিদ্যালয় চালু হয়েছে। সর্বাধিক বাম অধ্যুষিত জেলাগুলিতে সর্বজনীন পরিকাঠামো ও পরিষেবায় যে ঘাটতি রয়েছে তার জন্য বিশেষ কেন্দ্রীয় সহায়তা কর্মসূচিতে গত ৫ বছরে রাজ্যগুলিকে ৩ হাজার কোটি টাকার বেশি দেওয়া হয়েছে।
বাম অধ্যুষিত এলাকাগুলিতে নিরাপত্তার বিষয়ে কেন্দ্রীয় সরকার একাধিক পদক্ষেপ নিয়েছে। এরমধ্যে রয়েছে কেন্দ্রীয় সশস্ত্র পুলিশ বাহিনীর ব্যাটেলিয়ন মোতায়েন, রাজ্য পুলিশ বাহিনীর কর্মীদের প্রশিক্ষণ, প্রয়োজনীয় সাজসরঞ্জাম ও অস্ত্রশস্ত্র যোগান, গোয়েন্দা তথ্য বিনিময় এবং পুলিশ থানাগুলিকে পাঁচিল দিয়ে ঘিরে ফেলা। বিশেষ এই পুলিশ থানাগুলিতে গোয়েন্দা শাখা ও স্পেশাল ফোর্সের মানোন্নয়নে ৩৭১ কোটি টাকা অনুমোদন করা হয়েছে। এছাড়াও চরম বাম উগ্রপন্থার সমস্যা কবলিত রাজ্যগুলিতে পাঁচিল ঘেরা বিশেষ ৪০০টি পুলিশ থানা গড়ে তোলা এবং পুলিশ পরিকাঠামোর মানোন্নয়নে ১,১৮০ কোটি টাকা দেওয়া হয়েছে।
সরকারের গৃহীত পদক্ষেপের ফলে উগ্র বামপন্থা অধ্যুষিত এলাকাগুলিতে হিংসার ঘটনা লক্ষ্যণীয় হারে কমে এসেছে। ২০০৯ সালে এধরণের হিংসার ঘটনা ২,২৫৮ থেকে ৭৭ শতাংশ কমে ২০২১-এ ৫০৯ হয়েছে। একই ভাবে হিংসার ঘটনায় নিরাপত্তাকর্মী ও অসামরিক ব্যক্তির মৃত্যুর সংখ্যা ২০১০-এ ১,০০৫ থেকে কমে ২০২১-এ ১৪৭ হয়েছে। অন্যদিকে, ২০১০-এ ৯৬টি জেলায় উগ্র বামপন্থাজনিত হিংসার ঘটনা ঘটেছিল। ২০২১-এ এধরণের হিংসার খবর ৪৬টি জেলা থেকে পাওয়া গেছে।
CG/BD/AS/
(Visitor Counter : 133
প্রধানমন্ত্রীরদপ্তর
কমনওয়েলথ গেমস-এ রৌপ্য পদক জয়ী ভারতীয় ব্যাডমিন্টন দলকে অভিনন্দন প্রধানমন্ত্রীর
নয়াদিল্লি, ৩ আগস্ট ২০২২
বার্মিংহামে কমনওয়েলথ গেমস, ২০২২-এ রৌপ্য পদক জয়ী ভারতীয় ব্যাডমিন্টন দলকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“ব্যাডমিন্টন হল ভারতে সর্বাপেক্ষা প্রিয় খেলাগুলির অন্যতম। কমনওয়েলথ গেমস-এ এই রৌপ্য পদক জয়ের ঘটনা খেলাটিকে আরও জনপ্রিয় করে তুলতে সাহায্য করবে এবং আগামীদিনে আরও বেশি সংখ্যক মানুষের এই খেলাটির সঙ্গে যুক্ত হওয়ার বিষয়টি নিশ্চিত করবে। ভারতীয় ব্যাডমিন্টন দলকে আমার অভিনন্দন।”
(PG/SKD/DM/
বিজ্ঞানওপ্রযুক্তিমন্ত্রক
উত্তর-পূর্ব ভারতে সিএসআইআর-সিএমইআরআই-এর প্রবেশ
নতুন দিল্লি, ১২ এপ্রিল, ২০২১
কেন্দ্রের বিজ্ঞান ও প্রযুক্তি দপ্তরের স্বায়ত্তশাসিত সংস্থা নর্থ ইস্ট সেন্টার ফর টেকনোলজি অ্যাপ্লিকেশন অ্যান্ড রিচ  আয়োজিত কনক্লেভ অ্যান্ড টেকনো ফেয়ারে সিএসআইআর-সিএমইআরআই তার বিভিন্ন উদ্ভাবন দেখিয়েছে। মেঘালয়ের শিলং-এ স্টেট কনভেনশন সেন্টারে ৯ ও ১০ এপ্রিল এই প্রদর্শনীর আয়োজন করা হয়েছিল। সিএসআইআর-সিএমইআরআই এখানে যেসব উদ্ভাগনগুলো সকলের সামনে তুলে ধরেছে সেগুলি হল :
আদা-হলুদ প্রক্রিয়াকরণ প্রযুক্তি, পুরসভার কঠিন বর্জ্য ব্যবস্থাপনা, সৌর বৃক্ষ, আর্সেনিক-লোহা-ফ্লুরাইড মুক্ত বিশুদ্ধ জল, হাই ব্রিড মিনি গ্রিড।
মেঘালয়ের মুখ্যসচিব শ্রী এম এস রাও সিএসআইআর-সিএমইআরআই-এর স্টলটি ঘুরে দেখেন। তিনি আদা-হলুদ প্রক্রিয়াকরণ, সৌর শক্তি ভিত্তিক হাই ব্রিড মিনি গ্রিড এবং শহরাঞ্চলের বর্জ্য ব্যবস্থাপনা দিয়ে সংস্থার উদ্ভাবনের বিষয়ে উৎসাহ দেখিয়েছেন। রি-ভোই কৃষক সংগঠনের যুগ্ম সচিব শ্রী সঞ্জীব ধর আদা-হলুদ প্রক্রিয়াকরণ দেখে সিএসআইআর-সিএমইআরআই-এর দুর্গাপুরে সংস্থার গবেষণাগার ঘুরে দেখার বিষয়ে আগ্রহ প্রকাশ করেছেন। সংস্থার বিভিন্ন প্রযুক্তিকে মেঘালয়ে কিভাবে কাজে লাগানো যায়, তা নিয়ে মেঘালয়ের এনআইটি-র ডিরেক্টর সিএসআইআর-সিএমইআরআই-এর আধিকারিকদের সঙ্গে বৈঠক করেছেন।
উত্তর পূর্ব পরিষদের নির্দেশক ডঃ অতনু সাহা উত্তর পূর্ব ভারতের বিভিন্ন রাজ্য সরকারের সঙ্গে সিএসআইআর-সিএমইআরআই-এর উদ্ভাবিত প্রযুক্তিগুলি কিভাবে ব্যবহার করা সম্ভব তা নিয়ে আলোচনা করেছেন। তিনি এবিষয়ে সিএসআইআর-সিএমইআরআই-কে একটি বিস্তারিত কারিগরি প্রস্তাব পাঠাতে অনুরোধ করেছেন।
CG/CB/SKD/
(Visitor Counter : 117
কর্মী, জন-অভিযোগএবংপেনশনমন্ত্রক
ডিজি লকারে বৈদ্যুতিন পিপিও রাখার সুযোগ পেলেন কেন্দ্রীয় সরকারের সিভিল পেনশনার্সরা
নয়াদিল্লি, ২৬ আগস্ট, ২০২০
পেনশন ও পেনশনার্স কল্যাণ দপ্তরের নজরে এসেছে বিভিন্ন সময়ে অনেক পেনশনার্সদের আসল নথি হারিয়ে যায়। এর মধ্যে পেনশন পেমেন্ট অর্ডার বা পিপিও-ও থাকে। পিপিও অত্যন্ত গুরুত্বপূর্ণ একটি নথি যেটি না পেলে এই পেনশনার্সরা তাঁদের অবসর জীবনে দুরাবস্থার সম্মুখীন হন। এছাড়াও কোভিড-১৯ মহামারীর কারণে নতুন যেসব অবসরপ্রাপ্ত কর্মী পিপিও-র কাগজ পাচ্ছেন না, তাঁদের কথা বিবেচনা করে দপ্তর বৈদ্যুতিন পিপিও তৈরির ব্যবস্থা নিয়েছে। কন্ট্রোলার জেনারেল অফ অ্যাকাউন্টস  পিএফএমএস অ্যাপ্লিকেশনের মাধ্যমে এই বৈদ্যুতিন পিপিও তৈরি করবে যেটি কেন্দ্রীয় সরকারের সিভিল পেনশানার্সরা তাঁদের ডিজি লকারে রাখতে পারবেন। এই উদ্যোগের ফলে নতুন পেনশানার্সদের পিপিও-র কাগজ আসতে দেরী হলেও তাঁরা ডিজি লকার থেকে এই কাগজ পেয়ে যাবেন। ২০২১-২২ সালের মধ্যে এই প্রক্রিয়াটি সম্পন্ন করার লক্ষ্যমাত্রা ধার্য করা হয়েছে।
পেনশানার্সদের সিঙ্গল উইন্ডো প্ল্যাটফর্মের সুবিধা দিতে 'ভবিষ্য’ সফটওয়্যার তৈরি করা হয়েছে। এই সফটওয়্যারে পেনশন সংক্রান্ত সমস্ত প্রক্রিয়া সম্পন্ন হবে। যতদিন না প্রক্রিয়ার কাজ শেষ হচ্ছে, ততদিন অবসরপ্রাপ্ত কর্মীরা তাঁদের ডিজি লকার অ্যাকাউন্ট থেকে ই-পিপিও সংগ্রহ করতে পারবেন। সমস্ত মন্ত্রক এবং দপ্তরের প্রশাসনিক শাখাকে এ ব্যাপারে যথাযথ ব্যবস্থা গ্রহণের অনুরোধ জানানো হয়েছে।
(CG/CB/DM
প্রধানমন্ত্রীরদপ্তর
দ্বারকা সারদাপীঠের শঙ্করাচার্য স্বামী স্বরূপানন্দ সরস্বতীর প্রয়াণে প্রধানমন্ত্রীর শোক
নয়াদিল্লি, ১১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী দ্বারকা সারদাপীঠের শঙ্করাচার্য স্বামী স্বরূপানন্দ সরস্বতীর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন;
“দ্বারকা সারদাপীঠের শঙ্করাচার্য স্বামী স্বরূপানন্দ সরস্বতীজির প্রয়াণে আমি অত্যন্ত মর্মাহত। শোকের এই সময়ে আমি তাঁর অনুগামীদের জানাই সমবেদনা। ওম শান্তি!”
PG/PM/NS
(
গ্রামোন্নয়নমন্ত্রক
কভিড-19 অতিমারীর প্রেক্ষিতে, সরকার, মহাত্মা গান্ধী জাতীয় গ্রামীন রোজগার নিশ্চয়তা প্রকল্পের অধীনে মজুরি বৃদ্ধির সিদ্ধান্ত নিয়েছে। গড়ে মজুরি বাড়ছে ২০ টাকা
কেন্দ্রীয় গ্রামোন্নয়ন মন্ত্রক, রাজ্য এবং কেন্দ্রশাসিত অঞ্চল গুলিকে এই প্রকল্পের অধীনে বকেয়া মজুরি ও সরঞ্জামের জন্য ৪,৪৩১ কোটি টাকা মঞ্জুর করেছে
নতুন দিল্লি, ৩১ মার্চ, ২০২০
কোভিড-19 অতিমারীর প্রেক্ষিতে, কেন্দ্রীয় গ্রামোন্নয়ন মন্ত্রক, রাজ্য গুলির সঙ্গে নিবিড় সহযোগিতায়, একাধিক পদক্ষেপ গ্রহন করেছে। কেন্দ্রীয় গ্রামোন্নয়ন মন্ত্রক, মহাত্মা গান্ধী জাতীয় গ্রামীন রোজগার নিশ্চয়তা প্রকল্পের  অধীনে মজুরির হার পরিমার্জিত করেছে। এই হার আগামী ১ লা এপ্রিল থেকে কার্যকর হবে। দেশ জুড়ে গড়ে মজুরির হার বাড়ছে ২০ টাকা। মহাত্মা গান্ধী জাতীয় গ্রামীন রোজগার নিশ্চয়তা প্রকল্পের অধীনে সরাসরি লাভবান হবেন ব্যক্তিগত পর্যায়ে তফসিলি জাতি ও উপজাতির মানুষজন এবং মহিলারা। পাশাপাশি ক্ষুদ্র ও প্রান্তিক কৃষক এবং দরিদ্র পরিবার গুলি এই সিদ্ধান্তে বিশেষ উপকৃত হবেন। যদিও সমস্ত রাজ্য গুলি এবং জেলা প্রশাসনকে লক ডাউন পরিস্থিতি যাতে কোনো ভাবে লঙ্ঘিত না হয় সে দিকে কঠোর নজর রাখারও নির্দেশ দেওয়া হয়েছে। পাশাপাশি সামাজিক দূরত্ব বজায় রাখার সব নিয়ম মেনে চলারও নির্দেশ দেওয়া হয়েছে ।
কেন্দ্রীয় গ্রামোন্নয়ন মন্ত্রক, এই প্রকল্পের অধীনে থাকা বকেয়া মজুরি পরিশোধ এবং সরঞ্জাম ক্রয়ের বকেয়া মেটানোর বিষয়টিকে সর্বোচ্চ গুরুত্ব দিচ্ছে। এই লক্ষ্যে মন্ত্রক এই সপ্তাহে সমস্ত রাজ্য সরকার এবং কেন্দ্র শাসিত অঞ্চল গুলির জন্য ৪ হাজার ৪৩১ কোটি টাকা মঞ্জুর করেছে। চলতি আর্থিক বছরের বকেয়া মজুরি এই টাকায় পরিশোধ করার কথা বলা হয়েছে। এর পর যদি কোনো বকেয়া থেকে যায় এবং ২০২০-২১ অর্থ বছরের প্রথম কিস্তির জন্য বরাদ্দ অর্থ ১৫ই এপ্রিলের ২০২০ এর আগে দিয়ে দেওয়া হবে বলে মন্ত্রক জানিয়েছে । ইতিমধ্যেই অন্ধ্রপ্রদেশ সরকারকে ৭২১ কোটি টাকা দেওয়া হয়েছে।
(CG/PPM
রাষ্ট্রপতিরসচিবালয়
রাষ্ট্রপতি ভবন প্রাঙ্গণে আরোগ্য বনম-এর উদ্বোধন করলেন রাষ্ট্রপতি
নতুন দিল্লি, ০১ মার্চ, ২০২২
রাষ্ট্রপতি শ্রী রামনাথ কোবিন্দ আজ  প্রধানমন্ত্রী শ্রী নরেন্দ্র মোদীর উপস্থিতিতে রাষ্ট্রপতি ভবন প্রাঙ্গণে আরোগ্য বনম-এর উদ্বোধন করেছেন।
৬.৬ একর জায়গা জুড়ে বিস্তৃত এই আরোগ্য বনম, যোগের মুদ্রায় বসে থাকা একজন মানুষের আকারে তৈরি করা হয়েছে। এই উদ্যানে আয়ুর্বেদীয় চিকিৎসায় ব্যবহার করা হয় এমন ২১৫টি ভেষজ উদ্ভিদ ও লতাপাতা রয়েছে। এছাড়া এখানে জলের ফোয়ারা, যোগ মঞ্চ, জল বয়ে যাওয়ার খাত, পদ্ম পুকুর এবং একটি ভিউ পয়েন্ট রয়েছে।
আয়ুর্বেদীয় ভেষজ এবং মানব দেহের উপর তাদের প্রভাবের গুরুত্ব সম্পর্কে সচেতনতার লক্ষ্যে আরোগ্য বনম-এর সৃষ্টি।
এই উদ্যানটি জনসাধারণের দর্শনের জন্য উন্মুক্ত করে দেওয়া হচ্ছে।
CG/SD/SKD/
(Visitor Counter : 145
প্রধানমন্ত্রীরদপ্তর
ধনতেরাস উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ নভেম্বর, ২০২০
প্রধানমন্ত্রী শ্রী নরেন্দ্র মোদী জনসাধারণকে পবিত্র ধনতেরাস উপলক্ষ্যে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, ভগবান ধন্বন্তরি প্রত্যেক মানুষের জীবনে সুখ, সমৃদ্ধি, সৌভাগ্য ও সুস্বাস্থ্য নিয়ে আসুন, এই প্রার্থনা করি।
CG/CB/NS
(
বৈদ্যুতিন ও তথ্যপ্রযুক্তি মন্ত্রক
ইউআইডিএআই আগামী ২৮-৩১ অক্টোবর পর্যন্ত ‘আধার হ্যাকাথন-২০২১’ এর আয়োজন করেছে
নয়াদিল্লি, ২৬ অক্টোবর, ২০২১
আজাদি কা অমৃত মহোৎসবের অঙ্গ হিসাবে এবং দেশের যুবসম্প্রদায়ের মধ্যে সাংস্কৃতিক মনোভাব তুলে ধরতে ইউনিক আইডেন্টিফিকেশন অথরিটি অফ ইন্ডিয়া  আগামী ২৮-৩১ অক্টোবর পর্যন্ত ‘আধার হ্যাকাথন ২০২১’ এর আয়োজন করেছে। প্রধানমন্ত্রী শ্রী নরেন্দ্র মোদী জানিয়েছেন, ‘উদ্ভাবন’ শুধুমাত্র একটি শব্দ বা ঘটনা নয়। এটি একটি চলমান প্রক্রিয়া।তিনি বলেছেন যখন কোনও সমস্যা বুঝতে পেরে তার সমাধানের পথ খুঁজে বের করার চেষ্টা চালানো হবে, তখনই উদ্ভাবন সম্ভব। এই সময় জ্ঞানই হ’ল শক্তি, উদ্ভাবন হ’ল প্রগতি। প্রধানমন্ত্রীর এই বক্তব্যকে সামনে রেখে ইউআইডিএআই প্রযুক্তিগত উদ্ভাবনের মাধ্যমে দেশের জনগণের সঙ্গে নিজেদের অভিজ্ঞতা ভাগ করে নিতে এবং উদ্ভাবনী প্রযুক্তির সাহায্যে নানা সুযোগ-সুবিধা তুলে ধরতে আধার হ্যাকাথন ২০২১ আয়োজন করেছে। ইতিমধ্যেই এই হ্যাকাথনে ২ হাজার ৭০০ জনেরও বেশি ছাত্রছাত্রী নাম নথিভুক্ত করেছেন। দেশের একাধিক আইআইটি, এনআইটি প্রতিষ্ঠান থেকে শিক্ষার্থীরা এতে অংশ নিয়েছেন।
তরুণ সম্প্রদায়ের উদ্ভাবনী চিন্তাভাবনাকে সহায়তাদানের জন্য এবং তা যথাযথ ব্যবহার করে সমস্যা সমাধানের পথ নির্ধারণে ইউআইডিএআই এই হ্যাকাথনে প্রতিদিন অনলাইন আলাপচারিতা অনুষ্ঠান পর্বের আয়োজন করেছে। এই হ্যাকাথনে অংশগ্রহণকারীদের মধ্যে বিজয়ীদের পুরস্কারেরও ব্যবস্থা থাকছে। ইউআইডিএআই – এর মুখ্য কার্যনির্বাহী আধিকারিক ডঃ সৌরভ গর্গ জানিয়েছেন, এই হ্যাকাথনের মাধ্যমে একদিকে যেমন তরুণ উদ্ভাবক উঠে আসবেন, তেমনই ও ‘নতুন ভারত গঠনের পথও প্রশস্থ হবে। আধার পরিকাঠামোকে শক্তিশালী করে তোলার জন্য আরও কিছু নতুন চিন্তাভাবনা উঠে আসবে বলেও তিনি আশা প্রকাশ করেন।
CG/SS/SB
(Visitor Counter : 179
স্বাস্থ্যওপরিবারকল্যাণমন্ত্রক
নোভেল করোনা ভাইরাস  মোকাবিলায় গৃহীত পদক্ষেপ ও প্রস্তুতি পর্যালোচনায় ডঃ হর্ষ বর্ধন
নয়াদিল্লি, ১৮ মার্চ, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ কোভিড-১৯ জনিত পরিস্থিতি নিয়ে মন্ত্রকের উচ্চ পদস্থ আধিকারিক এবং সফদরজং, ডঃ রাম মনোহর লোহিয়া হাসপাতাল এবং এইম্স-এর অধিকর্তাদের সঙ্গে উচ্চপর্যায়ের এক বৈঠক করেন। কোভিড-১৯ সংক্রান্ত পরিস্থিতির প্রেক্ষিতে স্বাস্থ্যমন্ত্রী কেন্দ্রীয় এবং রাজ্যস্তরের পাশাপাশি ভারতীয় দূতাবাসগুলিতে যে ব্যবস্থা গ্রহণ করা হয়েছে তার প্রশংসা করেন। রাজ্যগুলির তীক্ষ্ণ নজরদারির প্রশংসা করে ডঃ হর্ষ বর্ধন কোভিড-১৯ মোকাবিলায় আরও সতর্ক থাকার পরামর্শ দেন।
হাসপাতালগুলির প্রস্তুতি পর্যালোচনা করে মন্ত্রী পর্যাপ্ত সংখ্যায় নমুনা পরীক্ষাসামগ্রী, ওষুধপত্র এবং আইসোলেশন ওয়ার্ডের বিষয়েও খোঁজখবর নেন। হাসপাতালের সমস্ত কর্মীর সুরক্ষা নিশ্চিত করার ওপরও তিনি জোর দেন। তিনি জানান, পর্যাপ্ত সংখ্যায় মাস্ক, স্যানিটাইজার, থার্মোমিটারের মতো ব্যক্তিগত সুরক্ষার উপকরণ সংগ্রহ করা হচ্ছে। চাহিদা অনুযায়ী এগুলি হাসপাতালে সরবরাহ করা হয়। বিমানবন্দর সহ অন্যান্য গুরুত্বপূর্ণ যাতায়াতের কেন্দ্রগুলিতে যাত্রীদের স্বাস্থ্য পরীক্ষা সহ প্রয়োজনে তাঁদের কোয়ারান্টাইনে রাখার ব্যবস্থাও তিনি পর্যালোচনা করেন। কোয়ারান্টাইন ব্যবস্থার ওপর নিরন্তর নজরদারি রাখার জন্য পর্যাপ্ত সংখ্যাক কর্মী নিয়োগের জন্যও তিনি আধিকারিকদের নির্দেশ দেন। ডঃ হর্ষ বর্ধন জানান, কোভিড-১৯ মোকাবিলায় গৃহীত পদক্ষেপ ও প্রস্তুতি খতিয়ে দেখার পাশাপাশি, কোয়ারান্টাইন ব্যবস্থাও তিনি রোজ পর্যালোচনা করে দেখবেন। রাজ্য ও কেন্দ্রশাসিত অঞ্চলগুলির সঙ্গেও তিনি পরিস্থিতি পর্যালোচনা করে দেখছেন বলে মন্ত্রী জানান।
সঙ্কট মোকাবিলার হাতিয়ার হিসেবে নিরন্তর যোগাযোগ বজায় রাখার গুরুত্বের কথা উল্লেখ করে ডঃ হর্ষ বর্ধন প্রতিরোধমূলক ব্যবস্থা, গুজব, সঠিক স্বাস্থ্যবিধি ও উপদেশ দেওয়ার মতো বিষয়ে বিভিন্ন গণমাধ্যমে অভিযান চালানোর পরামর্শ দেন।
CG/BD/DM
(Visitor Counter : 70
অর্থমন্ত্রক
এনএমডিসি লিমিটেড থেকে নগরনর ইস্পাত কারখানার পৃথকীকরণ এবং পৃথকীকরণের পর এই কারখানার কৌশলগত বিলগ্নিকরণে মন্ত্রিসভার অনুমোদন
নয়াদিল্লি, ১৪ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে জাতীয় খনিজ উন্নয়ন নিগম  লিমিটেড থেকে নগরনর ইস্পাত কারখানার পৃথকীকরণের প্রস্তাবে নৈতিক অনুমোদন মিলেছে। একই সঙ্গে, এই ইস্পাত কারাখানার পৃথকীকরণের পর কেন্দ্রীয় সরকারের সমস্ত শেয়ার বিক্রি করে কারখানায় কৌশলগত বিলগ্নিকরণের একটি প্রস্তাবেও মন্ত্রিসভা সায় দিয়েছে।
নগরনর ইস্পাত কারাখানায় বার্ষিক উৎপাদনের পরিমাণ আনুমানিক ৩০ লক্ষ টন। ছত্তিশগড়ে বক্সার জেলায় নগরনরে ১ হাজার ৯৮০ একর এলাকা জুড়ে এনএমডিসি সুসংবদ্ধ এই ইস্পাত কারাখানা গড়ে তোলার কাজে যুক্ত রয়েছে। কারখানাটি গড়ে তোলার জন্য সংশোধিত খরচ ধরা হয়েছে ২৩ হাজার ১৪০ কোটি টাকা। ইতিমধ্যেই এনডিএমসি এই কারাখানা নির্মাণ খাতে ১৭ হাজার ১৮৬ কোটি টাকা বিনিয়োগ করেছে। বিনিয়োগ করা অর্থের মধ্যে ১৬ হাজার ৬৬২ কোটি টাকা মেটানো হয়েছে এনএমডিসি-র নিজস্ব তহবিল থেকে এবং বাকি ৫২৪ কোটি টাকা বন্ড বাজার থেকে সংগ্রহ করা হয়েছে।
এই অনুমোদনের সঙ্গে সঙ্গে ২০১৬-র ২৭শে অক্টোবর অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে গৃহীত সিদ্ধান্তগুলি সংশোধন করা হ’ল, যাতে এনএমডিসি-র একটি ইউনিট হিসাবে নগরনর ইস্পাত কারাখানার বিলগ্নিকরণ করা যায়।
মন্ত্রিসভার আজকের এই সিদ্ধান্তের ফলে নগরনর ইস্পাত কারখানার পৃথকীকরণ প্রক্রিয়া এবং বিলগ্নিকরণের যাবতীয় কাজ ২০২১ এর সেপ্টেম্বর নাগাদ শেষ হবে বলে মনে করা হচ্ছে।
উল্লেখ করা যেতে পারে, কেন্দ্রীয় ইস্পাত মন্ত্রকের অধীন একটি রাষ্ট্রায়ত্ত সংস্থা হ’ল এনএমডিসি। রাষ্ট্রায়ত্ত এই সংস্থাটিতে কেন্দ্রীয় সরকারের ৬৯.৬৫ শতাংশ শেয়ার রয়েছে।
CG/BD/SB
(Visitor Counter : 71
প্রধানমন্ত্রীরদপ্তর
প্রাক্তন কেন্দ্রীয় মন্ত্রী শ্রী চমন লাল গুপ্তার প্রয়াণে প্রধানমন্ত্রীর শোক প্রকাশ
নতুন দিল্লি, ১৮ই মে, ২০২১
প্রধানমন্ত্রী শ্রী নরেন্দ্র মোদী, প্রাক্তন কেন্দ্রীয় মন্ত্রী শ্রী চমন লাল গুপ্তা জির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “শ্রী চমন লাল গুপ্তা জি বিভিন্ন সমাজ সেবামূলক উদ্যোগের জন্য় স্মরণীয় হয়ে থাকবেন। তিনি ছিলেন একজন নিষ্ঠাবান বিধায়ক, যিনি জম্মু-কাশ্মীরে বিজেপির সংগঠনকে শক্তিশালী করেছিলেন। তাঁর প্রয়াণে আমি শোকাহত। তাঁর পরিবার পরিজন ও সমর্থকদের দুঃখের এই সময়ে আমি সমবেদনা জানাই। ওঁ শান্তি।”
CG/CB/SFS
(Visitor Counter : 86